Madagascar за издаване от ЕААБ на разрешение на оператор от трета държава съгласно Регламент (ЕС) No 452/2014 на Комисията.
 (74)
 В рамките на този одит експертите от ЕААБ и експертът наблюдател посетиха и ACM. По време на това посещение ACМ предостави на експертния екип доказателства за ефективността на своя план с коригиращи и превантивни действия, разработен и изпълнен след налагането на оперативни ограничения на Air Madagascar. Той представи и доказателства за способността си да изпълнява своите задължения съгласно стандартите на ИКАО за дейностите по сертифицирането и надзора. Той показа, че след посещението от страна на Съюза за оценка на място през февруари 2014 г. ACM успешно е приключил повторното сертифициране на девет въздушни превозвачи, отказал е подновяване на свидетелството за авиационен оператор на един въздушен превозвач и е сертифицирал нов въздушен превозвач. Експертният екип счете прегледаните досиета за сертифициране за добре организирани и структурирани в съответствие с процеса на сертифициране на ИКАО. Беше преразгледана програмата за надзор за четири оператори и експертният екип отбеляза, че ACM е преминал от традиционна програма за надзор, базирана върху спазването на изискванията, към план за действия по надзора с подход, основан на риска. Освен това експертният екип отбеляза, че в областта на операциите, лицензирането и трайната летателна годност 90 % от планираните за 2014/2015 г. дейности са били действително извършени.
 (75)
 Одитът на Air Madagascar показа ефективността на коригиращите и превантивните действия, разработени и прилагани от този въздушен превозвач. По-специално Air Madagascar представи доказателства за това, че управлението на неговия флот от Airbus A340 е идентично с това на всички негови други флотове и че флотът от Airbus A340 е изцяло включен в системите му за управление на качеството и безопасността. Съответните извадки от дейността на Air Madagascar не разкриха доказателства за сериозно неспазване на международните стандарти за безопасност.
 (76)
 Посещението за оценка на място от март 2016 г. показа по отношение на общите критерии, определени в приложението към Регламент (ЕО) No 2111/2005, че ACM и Air Madagascar имат желание и необходимата способност да преодолеят оставащите пропуски по отношение на безопасността. Освен това бе доказано, че ACM е достатъчно способен да прилага и, когато е необходимо, да налага съответните международни стандарти за безопасност, включително разпоредбите за безопасност на въздухоплаването, приети от ACM.
 (77)
 Въз основа на цялата налична в момента информация, включително резултатите от одита от март 2016 г., Комисията счита, че ACM и Air Madagascar за продължителен период от време са постигнали трайни подобрения. Отбелязва се също така, че е налице готовност от страна на ACM и Air Madagascar да сътрудничат постоянно на Комисията. Счита се, че ACM е способен да изпълнява своите задължения по отношение на надзора на въздушните превозвачи, сертифицирани в Мадагаскар, и са налице достатъчно доказателства, че Air Madagascar спазва приложимите международни стандарти за безопасност и прилага препоръчаните практики.
 (78)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени, така че сертифицираният